AlexejDobrolubov/national_council_slovak_2010 huggingface dataset:
35. schôdza NR SR - 14.deň - B. popoludní
Dátum: 2025-06-17
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne kolegom za podporu. Ja by som zareagoval na pána Hazuchu zo SMER-u. Pán Hazucha, ja vám to poviem takto, že čo sa týka zmeny ústavy je veľmi, veľmi vážna vec hlavne symbol kto prednáša tento návrh. A my sme od začiatku v našom hnutí povedali, že pri zmene ústavy v tak vážnych veciach, ktoré sa týkajú konzervatívnych hodnôt jednoducho si nemyslíme, že Robert Fico je nositeľ týchto hodnôt. Ak kolegovia, z Kresťanskodemokratického hnutia prišli s takýmto návrhom a vidíme, že v podstate ten návrh oni upravili celý doslova vám tými pozmeňujúcimi návrhmi, tak od začiatku sme povedali, že pri takto dôležitej veci, ako zmena ústavy je dôležité symbol kto to prednáša. Ale ja vám to otočím na druhú stranu. Je x zákonov, odkedy ste vy pri moci, odkedy je toto volebné obdobie, ktoré sme vám podporili aj my v opozícii. Môžme si zobrať rôzne hlasovania, rôznych zákonov bežných kde vám veľakrát hlasujeme, ak je ten zákon dobrý, ak je zmysluplný, aj dáva logiku, veľakrát vám zahlasujeme zaňho. A viem, že veľakrát aj vy by ste chceli podporiť naše návrhy v opozície, ale jednoducho tak ste sa dohodli v koalícii, že nezahlasujete, tak nezahlasujete. A ja hovorím práve o tom, že raz začas, raz začas keď nejde vyslovene o politickú vec, by ste mali mať tú veľkosť v sebe, nabrať tú odvahu a niekedy raz začas priznať aj opozícii že prichádza s dobrým návrhom zákona. A myslím si, že v tomto prípade by ste tú veľkosť mohli ukázať. Uvidíme, necháme to na vás, zajtra bude predpokladám hlasovanie o 11-tej. Ja som veľmi zvedaví, že či aspoň raz začas viete ukázať to, že nepozeráme na politické tričká , ale vieme podporiť dobrú vec. Počkáme si na hlasovanie. Ďakujem pekne.
35. schôdza NR SR - 14.deň - B. popoludní
Dátum: 2025-06-17
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Najmä naše deti. A keď vieme deklarovať a mnohí z vás viete deklarovať, že chcete podporovať zdravé veci, prospešné veci. Chcete aby Slovensko bolo národné, hrdé, aby sme tu mali zdravých ľudí, zdravé deti a viete tieto veci presadzovať v Ústave Slovenskej republiky, tak tu je zákon kedy to môžete podporiť aj do praktickej roviny. Pretože ani jedna televízia, ani jedna reklamná spoločnosť, reklamná agentúra, ani jeden výrobca alkoholu, ani jeden prevádzkovateľ hazardu nepríde s tým, že tú reklamu obmedzí. Oni sa z toho tešia, že tu máme takýto benevolentný prístup, že to tu nikoho nezaujíma, že všetci sú v podstate spokojní a život ide ďalej. Klídečer a smrádeček. Lenže koľko životov by sme mohli aspoň týmto ochrániť a koľko životov by sme mohli zachrániť keby aspoň táto reklama bola obmedzená, aspoň táto reklama by nebola vysielaná denno-denne a masírované by neboli tie naše deti a mládež. V podstate aj dospelí jedinci, ale prioritne ide o to, aby sme chránili čo najviac naše deti. Takže ja som veľmi zvedavý ako sa k tomu postavíte, samozrejme v rukách väčšinu parlamentu momentálne majú kolegovia z vládnej koalície. Verím, že tak ako v minulosti keď sme boli vo vláde my a opozícia prišla s nejakými bodmi, navrhovala veci, ktoré boli prospešné, kedy sa neriešila politika, tak sme boli ochotní a podporili sme tieto návrhy. Tak verím že aj kolegovia v koalícii budú apelovať na svojich kolegov, aby za takýto návrh aspoň začiatok nejakého obmedzenia, aspoň začiatok nejakej regulácie, že za to spoločne zahlasujeme. Som veľmi zvedavý na to hlasovanie a verím, že to čo som vám prečítal všetky tie štatistiky a tie úvahy, že si to zoberiete k srdcu a začneme aspoň na tieto veci ochraňovať naše deti. Ďakujem veľmi pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Myslím si, že sa to veľmi ťažko počúva vládnym poslancom pretože oni to vidia. Vidia, že ľudia sú zaťažení obrovskými daňami. Vidia, že každý jeden poplatok išiel hore. Všetko pre bežných ľudí išlo hore. My už čakáme, kedy zdania aj dýchanie ľudí na Slovensku, že môžu vôbec dýchať vzduch. A bez toho, aby politici ukázali ľuďom, že symbolicky si znížia, zmrazia platy, bez toho ľudí presviedčať o tom, že treba konsolidovať, že treba všetky poplatky zdvíhať, že treba jednoducho šetriť, uťahovať si opasky, podľa mňa bez takejto zásadnej veci je to čisté farizejstvo. A ja ťa chcem doplniť Igor Matovič pretože ja si veľmi dobre pamätám, keď sme prišli s tým návrhom prvýkrát, bolo to obdobie, kedy bol zvolený za predsedu parlamentu Richard Raši a minister Šutaj Eštok nevedel čo ma v tejto chvíli povedať, keď sme prišli s tým znižovaním a zmrazovaním platov, tak v ten deň hovoril všetkým médiám, že oni prídu s vlastným návrhom, že pán Šutaj Eštok už rokoval s pánom Rašim, oni sú už dohodnutí, že oni prídu s vlastným návrhom ako zmraziť platy poslancom. Čo sa stalo od vtedy? Ticho. Veľké ticho. A pán Raši, samozrejme, že nepovie, ako to bolo. Nepovie, aká je pravda. Miesto toho si bude pozerať do telefónu a bude sa tváriť, že sa ho to netýka, aj keď by mal viesť schôdzu. Ale fakt je ten, že večer v správach sa snažia zahrať to divadlo na ľudí, že oni to riešia, že oni určite budú sa snažiť zmraziť platy. Ale akonáhle to príde a prekryje to ďalšia téma, tak od vtedy sú už tichúčko a vôbec sa k tomu nevracajú.
35. schôdza NR SR - 12.deň - A. dopoludnia
Dátum: 2025-06-13
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

109. Ďakujem veľmi pekne. Pán poslanec Jakab, veľmi trefné, jasné vystúpenie. Tých pár poslancov koalície, ktorí tu sú, aspoň jeden sa za nich vyjadrí. Som rád, lebo ostatní nevedia, čo na to majú povedať, lebo je evidentné a jasné, že pod vládou Roberta Fica štrnásty rok to Slovensko upadá, upadá, upadá, upadá. My sme na posledných miestach všetkých rebríčkov v rámci Európskej únie. Darmo sa oni môžu vyhovárať a snažia sa vyhovárať, že za to môže ten Matovič, Heger, Ódor a neviem, čo všetko. Predtým to bol Dzurinda, predtým tu bola Radičová, za všetko mohli oni. A vy, sociálni demokrati, vy ste špičkoví. Všetko tu funguje, normálne už nevieme, čo máme robiť od rozkoše, tak potrebuje do Ázie chodiť, tam do Tadžikistanu a Kazachstanu a neviem, ešte kde všade by ste mohli ísť sa tam pozrieť na to, aká tam je bieda a chudoba. Namiesto toho, aby ste sedeli a rokovali s lídrami európskych krajín. Ako raz istý Robert Fico hovoril, aby sme boli v jadre, v jadre Európskej únie, namiesto toho, aby sedel s Merzom, aby sedel s francúzskym prezidentom Macronom, s ľuďmi, ktorí jednoducho, my sme bytostne závislí, slovenská ekonomika, na štátoch Európskej únie, kde vyvážame tie naše automobily a ďalšie výrobky, ktoré sa tu vyrábajú, tak namiesto toho, aby vy ste ťahali Slovensko do jadra Európskej únie, aby sme sa približovali k tým najlepším, aby sme tu mali najlepšie podmienky na podnikanie, aby sa tu investori o nás bili, namiesto toho vy chodíte do krajín, kde sa, už ani neviem, ako sa tie krajiny niektoré volajú. Toto je úplný výsmech a podľa mňa, pán poslanec Jakab, si to presne vystihol. Fico nás ťahá do pekla na veľkom bielom koni.
35. schôdza NR SR - 12.deň - A. dopoludnia
Dátum: 2025-06-13
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

99. Ďakujem pekne. Pán poslanec Vašečka, podľa mňa veľmi trefný príhovor a taktiež aj veľmi dobrý návrh, kde sa ukáže, ako koaliční poslanci, vládni poslanci chcú pomôcť tým, ktorí tvoria hodnoty na Slovensku, podnikateľom, ľuďom, ktorí vytvárajú hodnoty, ktorí majú zamestnancov, ktorí sa snažia, aby čo najviac daní pritieklo do spoločných našich, na spoločné účty štátu, ktoré v podstate potom prerozdeľuje sa na dôchodky, na rôzne sociálne dávky, na rôzne sociálne ešte výhody, ktoré ešte tu pár ostali po tejto hrôzovláde SMER-u. Ale čo ma zaujalo, ako si povedal, že ten štát, tak ako sľuboval SMER a HLAS na billboardoch, že má byť silný, tak nie je silný, ale je tučný. Toto je presne to, ako vyzerá dnes ten štát v podstate pod vedením našich papalášov, ktorí nám tu vládnu. Prebujnená, prebujnená administratíva, množstvo úradníkov, noví štátni tajomníci, lebo už každý politik v HLAS-e a v SMER-e musí mať limuzínu, musí byť minimálne štátnym tajomníkom, aby mal nejaký sekretariát a aby sa cítil, ako ten papaláš. Ďalšie naviac ministerstvo, úplne zbytočné, ktoré len je nejakým prietokovým ohrievačom tých peňazí, ktoré by mali ísť do športu, do cestovného ruchu. Ale, samozrejme, treba platiť nejaké nájmy, obrovské, treba platiť ďalšie limuzíny, nábytky a celý ten ansámbel, ktorý je úplne, úplne zbytočný. Čiže presne o tom je ten návrh, ktorý predkladáte. Nieže by sa pomohlo tým, ktorí vytvárajú hodnoty, ale politici, ktorí nám dnes vládnu, si proste pomáhajú len sami sebe. A toto je choré.
35. schôdza NR SR - 7.deň - B. popoludní
Dátum: 2025-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

112. Ďakujem pekne, pán poslanec Raši, terajší predseda parlamentu, vy keď ste nastupovali na pozíciu predsedu parlamentu a nielen teraz, keď ste nastupovali na pozíciu predsedu parlamentu, ale aj pred voľbami ste všade hovorili o tom, akí vy ste profesionáli, ako vy to budete robiť odborne, žiadne prílepky, všetko bude super fungovať ako švajčiarske hodiny. A vy tu robíte z tohto parlamentu jeden cirkus, jeden veľký chaos. Dvanásť prílepkov, ešte na to zneužijete aj pani docentku Puškárovú. Ja som si myslel, že je to človek, ktorý by sa pod takéto niečo ani v živote nepodpísal a tuná si robíte z tohto pléna normálne že cirkus Humberto. Je to na hanbu všetkým ľuďom na Slovensku, všetkým legislatívcom, všetkým bývalým poslancom, ľuďom, ktorí vás sledujú, veľvyslanci z krajín, keď toto vidia, čo tu vy stvárate, tak sa musia za vás hanbiť. Ja sa za vás hanbím, lebo vy ste poukazovali na to, že v minulosti tu neboli dokonalé veci, že sme tu neprijímali zákony tak, ako vy si predstavujte, ako to má byť v súlade s rokovacím poriadkom. Ani sa neviete do očí pozrieť, ani sa neviete ospravedlniť, aby ste povedali, že toto je amaterizmus, chaos, marazmus. (Prerušenie vystúpenia predsedajúcim.) Raši Richard, predseda NR SR Prosím vás... Šipoš, Michal, poslanec NR SR Toto je podľa mňa, čo tu predvádzate, toto je úplný, to je tak prerazenie dna, že ja si už neviem predstaviť, čo vy si tu ešte chcete dovoliť robiť v tomto pléne. Nedovolíte nám otvárať schôdze mimoriadne, nedovolíte nám odvolávať ministrov, beriete nám slovo, zakazujete nám hovoriť, prijímate si prílepky. Mali by ste sa hanbiť a nie tu bučať ako nejaké kravy. Ďakujem pekne. (Potlesk.)
35. schôdza NR SR - 6.deň - B. popoludní
Dátum: 2025-06-04
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Vidieť, že predsedajúci Gašpar nevie udržať nervy na uzde a pre, prekračuje rokovací poriadok, ale pôjdem rovno k reakcii na Igora Matoviča. Pre zápis a pre záznam ľudí, ktorí sledujú toto rokovanie, tak chcem uviesť, že je 4. júna pracovný deň 16.25, a v pléne Národnej rady počas pracovného dňa sedí jeden koaličný poslanec zo SMER-u pán Sitkár, ktorého som ešte v živote nepočul, že by niečo povedal a prejavil nejaký svoj názor, by som bol veľmi rád, pán Sitkár, keby ste sa vyjadrili k tejto problematike, keďže tu aspoň vy jede, jeden, jediný sedíte. No a teraz poďme k tomu, ako si koaliční vládni poslanci vážia mladých ľudí a čo im píšu na Facebookoch. Napríklad, tak tu mám taký krátky status od predsedu národnej rady Richarda Rašiho zo 16.4. tohto roku. Mladí lídri v parlamente. Dnes som sa stretol aj so svojimi, so skvelými zástupcami mládežníckych organizácií Študentskej rady stredných škôl modelového parlamentu Slovenska, Organizácie MUNAS ako aj krajských a mestských mládežníckych parlamentov. Spoločne sme viedli otvorenú a inšpiratívnu diskusiu o tom, ako môžu mladí ľudia aktívne prispievať k legislatívnemu procesu ako posilniť ich systematickú účasť na rozhodovaní a ako môže parlament podporiť hlas novej generácie. Potom samozrejme, ešte rôzne rečičky o tom ako oni si mladých vážia, ako im sľúbil spoluprácu a podporu a dialóg a všetky veci im budú realizovať aj ich nápady, ale v konečnom dôsledku ich majú totálne v paži. Keď tu nie sú médiá, keď tu nie sú nastúpené kamery, tak ani do roboty nechodia. A keď budú mať možnosť zahlasovať, aby mladí ľudia mohli voliť, tak určite budú proti. Toto je ich politika a nezabráni tomu ani obžalovaný Gašpar.
9. schôdza NR SR - 15. deň - A. dopoludnia
Dátum: 2024-02-23
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

140. Ďakujem za slovo. Ja ďakujem za tento návrh, ale aj vaše vystúpenia, kolegovia, k tomuto, lebo je treba zdôrazniť, že je to taká historická nespravodlivosť nás, našej spoločnosti tu na Slovensku, že sa nechováme spravodlivo k ženám, ktoré starajú o rodiny. Že my to oceniť nevieme. Naše ženy, tie zodpovedné, dobré, tie, ktoré sa starajú o rodiny, predsa odvádzajú za celý život množstvo nezaplatenej práce, ktorú nijak nevieme zohľadniť. A ani sa nad tým nerozmýšľa za tie dlhé roky, keď len našej samostatnosti tejto novodobej, že ako im naozaj prejaviť úctu a poďakovanie za to množstvo hodín odsedených pri chorých rodinných príslušníkoch, za to množstvo hodín, za obrovské, nesmierne množstvo práce, starostlivosti o všetko, čím rodina má žiť, existovať. A oni to robia nezištne, obetavo a koľkokrát, keď kvôli tomu nemajú prácu, ešte im je aj ukrátené na dôchodku a ako staré ženy veľakrát strádajú alebo proste nemôžu žiť dôstojným spôsobom života. Hoci vytvorili pre spoločnosť obrovské hodnoty. A je zarážajúce, že to za celé roky v tejto sále sme nedokázali lepšie vymyslieť, a tak ja dúfam, že a pretože za posledných pár rokov je tu niekoľko takých iniciatív zmeniť to, tak dúfam, že sa to podarí nejakým spôsobom. Ďakujem aj za tieto návrhy, ktoré teraz sú a možno bude treba ešte pár vecí dobre dopracovať, ale predovšetkým zdôrazniť na Slovensku tento druh myslenia, že je potrebné oceňovať ženy, ktoré sa nezištne starajú obrovským spôsobom o rodiny, o naše zázemie a aj o dobro a úspech mužov, ktorí jednoducho omnoho viac sa venujú svojej práci ako profesii.
9. schôdza NR SR - 13.deň - B. popoludní
Dátum: 2024-02-21
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

4. Ďakujem. Ja chcem poďakovať kolegyni Veronike Remišovej za tento tvoj prejav, že vieš veci trefne pomenovať. A ja si musím uvedomiť, že je hrozné, a povedať to takto, že je hrozné, že žijeme v krajine, kde je skutočnosťou, je faktom, že bol unesený syn prezidenta a nedá sa to vyšetriť. A keby som to písal, tak to dám kapitálkami, že toto sa nedá vyšetriť stále. A keď sa to vyšetruje, tak vybuchne v aute očitý svedok pán Remiáš, ktorý sa rozhodol, že bude o tej pravde vypovedať. Pretože ja naozaj, a to buďme radi, že sú ľudia, ktorí to svedomie stále majú a nevedia uniesť to, že sú svedkami strašných lží. Lenže ani po rokoch to nie je vyšetrené, dodnes to nie je vyšetrené. A je šokujúce, že súčasný pán premiér pred pár mesiacmi povedal, že oni raz, teraz nevieme, koho tým myslel, povedia, kto je skutočný páchateľ tej vraždy novinára Jána Kuciaka. Takže on to teda vie, ten náš pán premiér? Veď to je šokujúce. Je štvrtýkrát premiérom a on unesie takúto pravdu a nepovie ju, nepovie ju slovenskému národu? No a áno, v tomto zákone ide o majetky politikov. Aj preto zomrel Kuciak. A ide o zdroje, odkiaľ tieto majetky majú. Lenže tento zákon sa nám tu nedarí v tejto našej sieni zákonnosti, ako keby to bola sieň nezákonnosti, pretože my to tu nevieme presadiť, ten zákon do našej legislatívy dostať. Čo sa pamätám, už v roku 2012 to tu vtedajšie OĽANO chcelo podávať a napríklad aj takú jednoduchú vec ako upraviť tie majetkové priznania politikov. Dodnes tam je, že keď máme priznať, že máme auto, tak napíšeme, že auto, ale to môžte mať aj Favorit alebo Ferrari. A to je podstatný rozdiel. Takže ja myslím, že toto treba naozaj prijať, aby tu bola zákonnosť.
9. schôdza NR SR - 4.deň - B. popoludní
Dátum: 2024-02-06
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

125. Ďakujem. Pani kolegyňa, tak kopec noviniek ste tu priniesli, celkom prekvapujúce a zaujímavé. A ja by som si tam chcel ujasniť, dobre som rozumel, že ste hovorili o duševnej pohode zvieraťa? To teraz neviem, či som sa nepomýlil. Nejakej duševnej pohode zvieraťa, lebo také teraz, teraz fakt neviem. Zaujímalo ma, zaujalo ma, že teda hľadáte vsuvku do zákona o tom, aby bolo definované teda zákaz chovu zvieraťa niekomu, kto, kto sa zle ku zvieratám správa. Áno zaujímavé, sú ľudia, ktorí si nezaslúžia ani mať zviera vari na nejaký čas možno, ale teraz som počúval niečo v rádiu a tam som sa dopočul, že v niektorom štáte, kde si tak vážia životné prostredie veľmi, že nejakú svoju veľmi dôležitú rieku, ale neviem, ktorý štát a ktorá rieka, dokonca jej priznali štatút právnickej osoby, že či by ste nechcela skúsiť také niečo pre Dunaj alebo pre niektoré naše pohoria. Chápete. Skúste niečo nové.
9. schôdza NR SR - 4. deň - A. dopoludnia
Dátum: 2024-02-06
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

82. Ďakujem. Pani kolegyňa Šrobová, ďakujem, že ste to vystúpenie fakticky tak odklonili aj od toho možno pripraveného, od tej pripravenej reči a že ste zdôraznili ten zážitok z ulice, tak by som to povedal. A toto je naozaj dobrá ilustrácia toho, čo sa deje v mysliach ľudí na Slovensku, lebo na tie protesty chodí relatívne veľa ľudí, je možné, že začne chodiť ešte omnoho viacej, pretože v ľuďoch je vyvolaný ten pocit nespravodlivosti. A to je tá najzávažnejšia vec, pretože my všetci aj na Slovensku pociťujeme vo svojom srdci, vo svojom vnútri, že tá spravodlivosť je potrebná pre to, aby v krajine bolo dobro, aby sa tu darilo. A ten pocit nespravodlivosti vyháňa ľudí aj možno zrejme v takom stave fyzickom, že ona by ťažko aj vedela, alebo ťažko vedela prísť, ale že jej na tom záležalo, aby sa prišla vyjadriť. Mne sa zdá, že tu na Slovensku sme tak podobne na tom po voľbách a teraz v tomto čase, krátko po voľbách, ako keď z Británie, teda Veľká Británia odišla z Európskej únie, keď nastal ten brexit. A fakticky je to tak, že aj v Anglicku celý národ bol rozdelený do dvoch takmer rovnakých táborov a rozdiel v hlasovaniach za a proti bol okolo jedného percenta. Čo je nie veľké množstvo voličov na tak veľkú krajinu, ako je 50 miliónov v Británii. A tam bolo veľké spoločenské napätie kvôli tomu. A mne sa zdá, že to je aj teraz tu. A ten pocit, že sa deje niečo nespravodlivé, ľudí ubíja a ničí ich vnútro a potom sa v tejto krajine ťažko porastie do niečoho takého rozvíjajúceho a krásneho. Naozaj by to nemalo byť tak, že vládna moc a ktorákoľvek vládna moc môže robiť niečo také svojvoľné a utláčať spravodlivosť. Ďakujem za príklad.
6. schôdza NR SR - 20. deň - A. dopoludnia
Dátum: 2024-01-19
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

247. Ďakujem pekne. Pani Marcinková, ďakujem za celý príspevok, použili ste dobrú vetu, upozornili ste, že vykonaním celej tejto zmeny nastanú vlastne amnestie Roberta Fica. To sa mi páči toto vyjadrenie a spomenuli ste aj to, že tu niektorí vládni predstavitelia, ktorí tu sedia, alebo niekto z poslancov povedal, že toto je vlastne normálna rozprava a nie skrátené legislatívne konanie, pretože už to takto dlho trvá. Ja teda musím povedať, že toto je tá irónia, ktorú tu oni vytvárajú a nepokryte ukazujú, že je to ironické, čo sa tu deje, lebo toto nie je žiadna debata, toto nie je ten normálny legislatívny proces, lebo tu len opozícia stále rozpráva a rozpráva a vysvetľuje a koaliční poslanci teda trpezlivo čakajú, kým toto všetko prejde. No tak, majú to tu teda zadelené, posedia tu, no rozumiem tomu, takto sa na to pozerajú. Fakticky riešia sa tu možno len niektoré také veci, aby zopár blízkych ľudí, ktorí sú vo vyšetrovaniach, mohlo ísť na slobodu. A táto rýchlosť schválenia tohto skráteného legislatívneho konania proste nestihne ani pripraviť celý systém na tú veľkú zmenu. Takže poslanci tu upozorňujú na negatíva, ktoré to prinesie. A ako upozornila rada prokurátorov, tento zvolený skrátený legislatívny proces by v riadne fungujúcom právnom štáte nemal byť akceptovaný. Ale čo to znamená, tieto slová, táto veta, že rada prokurátorov pochybuje, že tuto u nás je riadne fungujúci právny štát. Ja si myslím, že to je vážny výrok... (Prerušenie vystúpenia časomerom.)
6. schôdza NR SR - 16. deň - A. dopoludnia
Dátum: 2024-01-12
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

148. Ďakujem. Ja sa tiež poďakujem Martine Holečkovej za jej vystúpenie a taký prierez, ktorý urobila v tom pohľade na to, akým spôsobom sa tu navrhli vykonať zmeny v tom skrátenom legislatívnom konaní, zmeny v Trestnom poriadku a v systéme prokuratúry. Ale to pripomenutie, alebo pozrime sa na tie tri mesiace našej novej vlády. Fakticky začali veľmi rýchlo, nazval by som to prudkou pomstou zo strany ministerstva vnútra a jej čelných predstaviteľov voči tým ľuďom, ktorí sa pustili za minulej vlády do vyšetrovania ťažkých korupčných káuz. Vymieňanie, personálne výmeny, bránenie tým ľudí, aby nastúpili do práce. A mohli by sme takto menovať tie divné negatívne veci. Takže hneď ďalšia vec, ktorú začali riešiť, je Trestný poriadok a zmeny v systéme prokuratúry. Pritom tak ako pripomenula pani kolegyňa Holečková, v programovom vyhlásení vlády je napísané, že stabilita legislatívneho prostredia sa dosiahne obmedzeným, obmedzením používania skráteného legislatívneho konania. A pán premiér Pellegrini, dnes nový premiér, pred voľbami vyhlasoval, že prípadné zrušenie Úradu špeciálnej prokuratúry a zmeny v Trestnom poriadku, takéto niečo nastane, a toto je teda perla toho výroku, až po širokej diskusii. Takže kde je tá široká diskusia? Takže široká diskusia, ja si myslím, že nastala teraz tu už niekoľko dní, pretože sa snažíme takýmto spôsobom aspoň do toho všetkého hovoriť, ale určite sa k tomuto návrhu nevyjadrili žiadne stavovské organizácie, jedine rada prokurátorov podala svoje jasné vyhlásenie, že takéto niečo nie je žiaduce, ani dobré. Takže ďakujem pani Holečkovej, že to všetko pripomenula.
6. schôdza NR SR - 15.deň - B. popoludní
Dátum: 2024-01-11
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

108. Ďakujem. Pán kolega Dvořák, ale aj viacerí z vás z tejto, z vás vystupujúcich, vy to tu tak pekne teoreticky vysvetľujete, ako by mal ten proces diskusie a tvorby zákonov v parlamente vyzerať, ako by to malo fungovať a dobre to hovoríte. Len ste si neuvedomili jednu vec. Musíte pochopiť, že my sedíme v Karpatskej kotline. A toto tu nie je demokracia britská ani holandská alebo americká, ale demokracia karpatského typu, kedy celý demokratický stroj funguje, funguje presne, je dobre namazaný, vydáva pravidelný zvuk. Tuto sedí 79 poslancov, ktorí sú, poslancov vládnej koalície, ktorí sú zvolení, oni tu majú o 8 hlasov viacej ako my a úplne všetko a sú tu na to, aby držali vládnu väčšinu pri moci. A robia všetko potrebné, čo je potrebné, aby tento štát fungoval. A robia to svojím spôsobom tak, ako potrebujú veci dosiahnuť. Majú stanovené ciele, majú stanovené prostriedky. Opakujem, toto je demokracia karpatského typu a je treba povedať, že veľká časť ľudí na Slovensku na toto všetko reaguje s tým, že aspoň je tu pokoj. No ja rozumiem, čo všetko my k tomu hovoríme, že nie je správne, len musíte porozumieť, že my sme ešte nedorástli na tú inú demokraciu. Takže im to tu bude fungovať, pretože majú o 8 hlasov viacej. To je všetko.